नई दिल्ली: देश के गृहमंत्री राजनाथ सिंह ने अपने ताजा बयान में जम्मू एवं कश्मीर की समस्या पर कहा कि वो वार्ता के लिए तैयार हैं. जम्मू एवं कश्मीर के अपने चार दिवसीय दौरे से पहले केंद्रीय गृहमंत्री राजनाथ सिंह ने शुक्रवार को कहा कि सरकार जम्मू एवं कश्मीर के मुद्दे पर सभी हितधारकों से चर्चा करने को तैयार हैं. राजनाथ सिंह ने संवाददाताओं से कहा, 'मैं व्यक्तिगत तौर पर चाहता हूं कि सभी से बातचीत हो. इसलिए जो भी मुझसे मिलेगा, मैं उससे बात करूंगा. 'राजनाथ का यह दौरा शनिवार से शुरू होगा. उन्होंने कहा कि केंद्र सरकार की कश्मीर मुद्दे को हल करने की पूरी मंशा है.